
לכבוד 
		 						מבלי לפגוע בזכויות 
							בדואר אלקטרוני 
ח.נ., 
הנדון: בקשת חופש מידע – דיווח רשויות על רכוש עזוב
					 	(סימוכין: פנייתך מיום 29.10.17)

בהמשך לפנייתך שבסימוכין, הריני מתכבד להשיבך, כדלקמן:

1. בקשתך לקבל את סך הדיווחים שהועברו מרשויות שונות לידי האפוטרופוס הכללי נדחית מכוח סעיף 8(1) לחוק חופש תשנ"ח- 1998 (הקצאת משאבים בלתי סבירה) (להלן: "החוק"). בעניין זה, אין האפוטרופוס הכללי מחזיק בידיו דו"ח נתונים על כמות הדיווחים וזהות הפונים לאיתור בעלי זכויות בנכסים עזובים, ועל מנת לבצע בדיקה זו, על הממונה לבדוק אלפי תיקי גילוי ורכוש על מנת לברר מי המדווח ובאיזה נכס מדובר – משכך בקשתך נדחית.
2. בנוסף לכך, בקשתך נדחית מכוח סעיף 8(5) לחוק (המידע נוצר בידי רשות שלטונית אחרת). בעניין זה עלייך לפנות, בכפוף לדין, לאותן רשויות המחזיקות לטענתך במכתבי הפניה מטעמן לאפוטרופוס הכללי.
3. לתשומת ליבך, האפוטרופוס הכללי נדרש על פי החוק לקבל דיווחים (ולא בקשות), לביצוע פעולות איתור ורק ככל שימצא כי מדובר בנכס עזוב, פועל האפוטרופוס הכללי, בכפוף לקבלת החלטה או צו ניהול, לקבלת הכספים וניהולם. בכל תיק מבוצעות פעולות איתור בהתאם לנסיבות התיק ולמידע הקיים בו, לרבות משלוח מכתבים בדואר רגיל/רשום, דוא"ל ו/או פניות טלפוניות בהתאם לצורך. וכאמור בסעיף 1 לעיל אין נתון ממוחשב לגבי כמות הפניות בכל תיק. 
4. הנך  רשאי לעתור נגד החלטת הממונה לפי הוראות חוק בתי משפט לעניינים מנהליים, התש"ס-2000.

בברכה,
עופר חדד, עו"ד
 הממונה על העמדת המידע לציבור 
באגף האפוטרופוס הכללי והכונס הרשמי

